આ મામલો સુપ્રીમ કોર્ટમાં ગયો અને કોર્ટના નિર્દેશથી એમ્પાવર્ડ કમિટી બનાવવામાં આવી, જેમાં સમીક્ષા માટે વાઈલ્ડ લાઈફ અને પર્યાવરણના તજજ્ઞોનો સમાવેશ કરાયો. આ સમિતિએ રોપ-વેની ડિઝાઈન વખતે ગિરનારી ગીધોના વસવાટને ઓછામાં ઓછું નુકસાન થાય તે ધ્યાને લેવાની તાકીદ કરી હતી. આ માટે રોપ-વે માટે ઊભા થનારા દસ ટાવરમાંથી છેલ્લા બે ટાવરોની ઊંચાઈ વધુ રાખવાનું પણ નક્કી કરાયું છે. નેશનલ વાઈલ્ડ લાઈફ બોર્ડની મંજૂરી મળતાં હવે પર્યાવરણ વિભાગની મંજૂરી પણ મળવાની આશા બંધાઈ છે.”